《下元日朝谒回与李秉文冒雪过承天寺因题二诗》
宋代·李复

北风吹空天欲破，急雪如簁塞空堕。
焚香初自蕊宫归，投鞭来就僧庐坐。
乾坤一色飞鸟绝，市井无声百买饿。
贫粟未给贫民啼，空屋漏穿不可过。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。